آفریقا اؤلکه‌سی مالی‌نین قوزئیینده، توارئگ‌لرین یاشادیغی اینکار کندین‌ده میدانا گلن قبیله ایچی چاتیشمادا ۲۷ نفر اؤلدو.
گوونلیک باخانلیغیندان وئریله‌ن آچیقلامادا، نیجر سرحدین‌ده‌کی مئناکا شهرینه باغلی اینکار کندین‌ده، داها اول "توارئگلره قارشی سالدیری: اولاراق آچیقلانان حادثه‌نین، قبیله ایچی چاتیشما اولدوغو بیلدیریلدی.
حادثه‌ده ۲۷ نفرین حیاتینی ایتیردیگی، بیر نفرنین یارالاندیغی قید ائدیله‌ن آچیقلامادا، بؤلگه‌یه حادثه‌نی آراشدیرماق و ثابت‌لیگی تامین ائتمک اوچون گوونلیک گوج‌لری گؤندریلدیگی ایفاده ائدیلدی.
یئرلی بیر یئتکی‌لی، داها اول وئردیگی آچیقلامادا، موتو سیکلت‌لی بیر قروپون کنده سلاح و ال بومبالاری ایله سالدیردیغینی، ۱۲ نفرین حیاتینی ایتیردیگینی بیلدیرمیشدی.
بؤلگه‌ده بو ایلکی توپلومسال شدت حادثه‌لرین‌ده، چوخو فولانی و توارئگ قبیله‌لرینه منسوب ۲۰۰ نفر اؤلدورولدو.
کؤکنلرینین اندولس فاتحی طارق بن زیاد ایله آمازیکلیلر اولدوغو روایت ائدیله‌ن توارئگلر، ان چوخ لیبی، مالی، نیجر و بورکینافاسودا یاشاییر.
آفریقانین ان بؤیوک و کؤک‌لو قبیله‌لری آراسین‌دا یئر آلان توارئگ اهالی‌سینین ۳،۵ میلیون اولدوغو تخمین ائدیلیر.
